**Yaoundé** (fonetski: **Jaunde**) je glavni grad Kameruna u ekvatorijalnoj Africi od 1 817 524 stanovnika, i po tom kriteriju drugi grad u zemlji, nakon lučkog Douala.

*Jaunde* je i administrativni centar kamerunske Centralne provincije i *Okruga Mfoundi*.

Ime grada *Jaunde* je zapravo iskrivljeni izgovor imena **Ongola** kako lokalni stanovnici (Evondo) zovu grad.

Geografske karakteristike
-------------------------

*Jaunde* leži u unutrašnjosti Kameruna, na brdovitom, šumskom platou između rijeka Njong i Sanaga na jugu zemlje, udaljen 238 km od luke Douala.

Historija
---------

Pogled na grad
Predsjednička palača
*Jaunde* je osnovao 1889. pod imenom **Epsumb** po zadatku tadašnje njemačke kolonijalne uprave, njen službenik i istraživač Richard Kunde kao stanicu za otkup slonovače i trgovinu sa domorocima, i bazu za naučno istraživanje - lokalne flore i faune, na dvadeset dana hoda od Givinejskog zaljeva.

Katedrala Notre Dame des Victoires
Od 1889. do 1895. bazu *Epsumb* vodio je botaničar i zoolog *Georg Zenker*, od 1895. *Epsumb* je postao vojni garnizon, iz kojeg je izvršena potpuna okupacija zemlje. Od 1903. vlast u gradu prenešena je na civilnu administraciju, ali je vojska ostala u gradu sve do kraja njemačkog protektorata nad zemljom. Za razvoj grada posebno je zaslužan dugogodišnji gradonačelnik *Hans Dominik*. Od 1911. *Jaunde* je postao sjedište Vrhovnog suda, a od 1914. glavni grad, kao primjer autohtonog upravljanja. Za vrijeme Prvog svjetskog rata, Kamerun i grad su okupirale belgijske trupe 1915. nakon rata *Jaunde* je 1922. postao glavni grad francuske kolonije Kamerun.

Od 1940. do 1946. nije bio glavni grad, jer je administracija premještena u veći lučki grad Dualu, ali je administracija vraćena u grad 1946. nakon proglašenja nezavisnosti 1960. postao je sjedište vlade Kameruna, od 1961. savezne vlade, a od 1972. Ujedinjene Republike Kamerun.

Znamenitosti
------------

Najveće atrakcije grada su Velika džamija, katolička katedrala Notre Dame des Victoires sjedište *Arhidijecese Jaunde*, Nacionalni muzej Kameruna (smješten u bivšoj presjedničkoj palači), Kamerunski muzej umjetnosti (smješten u bivšem benediktinskom samostan]]u i Palača sportova.

Prirodne atrakcije u blizini grada su Slavujevi slapovi i lanac spilja poznat kao Akok-Bekoe (Pigmejske spilje).

Privreda i transport
--------------------

*Jaunde* ima i nekoliko manjih industrijskih pogona; tvornica cigareta, pivovara, nekoliko pilana i štamparija, ali je prije svega trgovački centar regije koja ima najbolje poljoprivredne površine u zemlji i veliko šumsko bogatstvo.

*Jaunde* je i važni transportni centar zemlje, iz njega se račvaju sve važnije ceste za unutrašnjost zemlje, preko njega ide željeznička pruga iz Duale za Ngaoundéré.

Pored grada, udaljen 22 km nalazi se međunarodni aerodrom Yaoundé Nsimalen.

Obrazovanje
-----------

*Univerzitet Jaunde* osnovan je 1962, u gradu pored njega djeluje dosta srednjih i viših stručnih škola za, poljoprivredu, medicinu, tehniku, novinarstvo, upravu i međunarodne odnose. U gradu djeluje nekoliko naučnih instituta, od kojih je najznačajniji Kamerunski pasterov zavod koji provodi biomedicinska istraživanja i Nacionalna biblioteka i arhiv zemlje.

Klimatske karakteristike
------------------------

*Jaunde* ima Tropsku klimu po Köppenovoj klasifikaciji klime sa stalnim temperaturama tokom cijele godine. Ipak zbog nadmorske visine, u njemu nije tako vruće, kako bi se očekivalo ​​za grad smješten u blizini ekvatora. Sezona kiša je dugotrajna, i traje deset mjeseci od februara do novembra, ali nešto manje kiše pada između jula i augusta, tako da izgleda kao da ima dvije kišne sezone.

| **Klimatološki medijani za Yaoundé** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 29 | 29 | 29 | 29 | 28 | 27 | 27 | 27 | 27 | 27 | 28 | 28 | **28** |
| Srednji minimum (°C) | 19 | 19 | 19 | 19 | 19 | 19 | 19 | 18 | 19 | 18 | 19 | 19 | **19** |
| Precipitacija (mm) | 23 | 66 | 147 | 170 | 196 | 152 | 74 | 79 | 213 | 295 | 117 | 23 | **1 555** |
| *Izvor:*  |

Gradovi prijatelji
------------------

* Italija, Udine (od 2008.)

Izvori
------

1. 1 2  „*Cameroon: Regions & Towns*" (engleski). Citypopulationde. Pristupljeno 10. 1. 2012.
2. 1 2 3 4 5 6 7 8 9  „*Yaoundé*" (engleski). Encyclopædia Britannica. Pristupljeno 10. 01. 2012.
3. ↑  „*Average Conditions Yaoundé*". BBC Weather. Pristupljeno 10. 1. 2012.

Vanjske veze
------------

* *Yaoundé, la capitale politique du Cameroun* ()
* *Yaoundé* na portalu Encyclopædia Britannica ()
* Université de Yaoundé Arhivirano 2013-08-10 na Wayback Machine-u ()

***Yaoundé*** na Wikimedijinoj ostavi

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |